Diari Oficial de la Generalitat Valenciana


Sumari del DOGV 5831, del 20-08-2008 (2008/9821)

Informació pública del desplegament del document consultiu de l'avaluació ambiental estratègica i pla de participació pública que forma part de la documentació per a la tramitació del Pla General.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5831

Data del DOGV
:   20-08-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/9821


Data del document
:   31-07-2008

Organisme emissor
:   Ajuntament d'Atzeneta d'Albaida

Tipus de document
:   Informació Pública

Descriptors 

:   * Atzeneta d'Albaida
    * pla d'urbanisme
    * administració local

Informació pública del desplegament del document consultiu de l'avaluació ambiental estratègica i pla de participació pública que forma part de la documentació per a la tramitació del Pla General. [2008/9821]  
Resultant que l'Ajuntament d'Atzeneta d'Albaida, en compliment de la legislació estatal i autonòmica vigent en matèria de tramitació de plans generals, i atenent l'estat de les labors tècniques derivades del nou marc legislatiu, ha procedit a redactar els treballs complementaris al citat pla.  
Resultant que amb motiu de la documentació complementària a què es referix el paràgraf anterior, l'equip redactor ha presentat davant de l'Ajuntament d'Atzeneta d'Albaida el document denominat «Document consultiu de l'avaluació ambiental estratègica i pla de participació pública», que establix la seqüència de tramitació de la documentació necessària per a l'aprovació definitiva del Pla General, identificant les distintes etapes i els actors que intervenen en cada una d'estes.  
Resultant que la necessitat del dit document es justifica per aplicació de l'article 9.2 de la Llei 9/2006, de 28 d'abril, sobre avaluació dels efectes de determinats plans i programes en el medi ambient, almenys de forma implícita, i en l'article 15.1 del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana, de forma clara i concisa.  
Considerant que la participació pública en relació amb la tramitació d'un pla general i els processos de presa de decisions que comporta és necessària en virtut d'allò que s'ha expressat en els paràgrafs anteriors, sense obviar les referències que sobre esta apareixen en la Llei 27/2006, de 18 de juliol, per la qual es regulen els drets d'accés a la informació, de participació pública i d'accés a la justícia en matèria de medi ambient, i en la Llei 8/2007, de 28 de maig, de Sòl.  
Considerant els suggeriments plantejats per l'equip redactor en relació amb les activitats de participació a realitzar durant tot el procés.  
El Ple de l'Ajuntament, en la sessió del dia 30 de juliol de 2008, en referència al desplegament del pla de participació pública que acompanya la tramitació del Pla General, es va resoldre el següent:  
Primer. Ordenar el desplegament del «Document consultiu de l'avaluació ambiental estratègica i pla de participació pública» que forma part de la documentació per a la tramitació del Pla General.  
Segon. Comunicar i difondre el desplegament a què es referix el punt primer, formalitzant en este acte l'inici del citat pla de participació pública, per mitjà dels mecanismes següents:  
- Inserció en el tauler d'edictes de l'Ajuntament, en el DOCV i en el BOP.  
- Inserció en la pàgina web www.paisajecv.com.  
- Enviament de comunicacions per correu certificat als organismes, associacions i altres grups socials recollits en l'apartat «Determinació del públic interessat» del pla de participació pública i que es detallen i amplien, si és el cas, en el pla de participació pública.  
Tercer. Per mitjà dels mecanismes arreplegats en l'apartat segon, convocar el taller de paisatge que té com a objectiu principal la capacitació dels assistents per a la valoració dels aspectes paisatgístics del terme municipal. El dit taller es realitzarà en el saló de plens de l'Ajuntament d'Atzeneta d'Albaida, siti en el carrer Mare de Déu dels Desemparats, núm. 38, baix, el dia 3 de setembre de 2008, a les 20.00 hores.  
Atzeneta d'Albaida, 31 de juliol de 2008.- L'alcalde: José H. Descals Guerrero.